
7485  TRONDHEIM

Fellingstillatelse på jerv i deler av Saltdal, Beiarn og Skjerstad kommuner

Fylkesmannen iverksetter fellingstillatelse på én jerv i området Skjevlfjell i Saltdal, Beiarn og Skjerstad kommuner. 

Vedtak

Fylkesmannen i Nordland iverksetter med dette fellingstillatelse på én jerv i området Skjevlfjell i tidsrommet fra og med 22.01.03 til og med 06.02.03. Selve forsøket på felling iverksettes av det statlige fellingslaget i regi av Statens naturoppsyn (SNO). 

Grunnlaget for avgjørelsen

Fellingstillatelsen er gitt i medhold av Lov om viltet av 29.05.81 og Forskrift av 30.06.00 om forvaltning av bjørn, jerv, ulv og gaupe, jf Direktoratet for naturforvaltnings (DN) brev av 31.05.02 der Fylkesmannen i Nordland er gitt myndighet til å forvalte betinget fellingstillatelse på 2 jerv innen en gitt tidsramme og under gitte vilkår. 

Fellingstillatelse gis for å forhindre at jerv gjør skade på bufe og tamrein. Avgjørelsen skal bygge på en helhetsvurdering av skadenes betydning i forhold til behovet for vern av rovviltet. Ved avgjørelsen skal det særlig tas hensyn til: 

· Størrelse og sammensetning av vedkommende rovviltbestand

· Områdets betydning som beitemark

· Skadenes omfang og utvikling

· Potensialet for fremtidige skader

Bakgrunn og begrunnelse

Følgende forhold er vektlagt ved fellingstillatelsen:

Størrelse og sammensetning av jervbestanden

I følge Norsk institutt for naturforskning (NINA) er det registrert 11 sikre og sannsynlige ynglinger av jerv i Nordland i 2002. Totalt var det registrert en avgang på fire dyr i løpet av jaktåret 2001/2002, hvorav to ble felt under lisensjakta 2001/2002 (total kvote på ni dyr). To av de fire dyrene ble felt på østsida i Saltdal. I inneværende jaktår er det per i dag felt ni jerver i Nordland, hvorav 7 er belastet lisensjaktkvoten som er på totalt 10 dyr i 2002/2003. To av de ni dyrene som har blitt felt jaktåret 2002/2003 er felt på østsida i Saltdal. De nevnte fellingene i Saltdal har ikke skjedd i tilknytning til det aktuelle tapsområdet i denne tillatelsen. 

I følge sentrale retningslinjer skal jerven forvaltes slik at en bl a sikrer en sammenhengende utbredelse på Nordkalotten. Av de 11 registrerte ynglingene er fem registrert i Region 2 hvor Saltdal inngår. Bestandsmålet for jerv i denne regionen er således oppfylt iht Fylkesmannens utkast til forvaltningsplan. Vi har nemlig satt som mål at det ikke skal være registrert færre enn 4 ynglinger av jerv i midtregionen i det av de fire siste årene med flest registerte ynglinger (evt trender i bestandsutviklingen skal også tillegges vekt).

Fylkesmannen vurderer det slik at felling av én jerv i det aktuelle området ikke vil komme i konflikt med de nevnte bestandsmålsetningene.

Områdets betydning som beitemark

Det er sju driftsenheter med rein i Saltfjellet reinbeitedistrikt, med til sammen 2 782 livdyr. Distriktets kalvingsland, vinter- og vårbeiter, ligger i det aktuelle området.  Skjevlfjellområdet, inngår i Rode 1 hvor medlemmer av Saltdal Sausankerlag slipper sauene på utmarksbeite. I 2002 ble det erstattet til sammen 22 sauer og 130 lam som tatt av jerv fordelt på ni besetninger i Skjevlfjellområdet. I tillegg ble det erstatta 10 dyr som tatt av uspesifisert freda rovvilt, og noe til gaupe i beiteområdet. I 2001 ble til sammen 26 sauer og 160 lam erstattet som tatt av rovvilt i Skjevlfjellområdet. 

I tilgrensende beiteområde, Vikfjell, som ligger nord for Skjevlfjell, ble det i 2002 erstattet 5 sauer og 34 lam som tatt av jerv i til sammen seks besetninger.

Fylkesmannen i Nordland anser dette som et viktig beiteområde for rein og sau.

Skadenes omfang og utvikling

Rein 

SNO har registrert flere rein som tatt av jerv i området Skjevelfjell-Gåsvatn-Hessihompen i Saltdal/Skjerstad kommuner den siste tida. Fire rein er dokumentert med jervskade, hhv den 06.01.03, den 16.01.03 og to dyr den 18.01.03. Alle disse er undersøkt av lokal rovviltkontakt/regional SNO-koordinator. Reineierne på Saltfjellet har hatt rein i gjerde i forbindelse med telling av dyr, og de har således kommet over en del kadaver/skadde dyr den siste tida. De melder også i fra om stor jervaktivitet i området. 

Reindriftsåret 2001/2002 ble til sammen 5 dyr dokumentert og antatt tatt av rein vest i reinbeitedistriktet, hvorav tre kan knyttes til Skjevlfjellområdet. Til sammen 233 rein ble erstattet som tatt av rovvilt i distriktet det aktuelle reindriftsåret, hvorav 106 ble erstattet som tatt av jerv. Tilsvarende ble til sammen 342 rein erstattet som tatt av rovvilt i distriktet reindriftsåret 2000/2001, hvorav 134 ble erstattet som tatt av jerv. I 2001/2002 ble til sammen 412 rein søkt erstattet som tatt av rovdyr i Saltfjellet reinbeitedistrikt, mens det i 2000/2001 ble søkt om erstatning for 576 rein som tatt av rovdyr i distriktet.  

Sau

I 2002 var det 23 brukere som til sammen slapp 3 245 sauer og lam på utmarksbeite i Rode 1 i Saltdal kommune. Beitesesongen 2002 ble det dokumentert og antatt til sammen tre kadaver som tatt av jerv i Skjevlfjellområdet. I Vikfjell, det tilgrensende beiteområdet i nord, ble 3 lam dokumentert og antatt tatt av jerv sist beitesesong. 

For de ni brukerne som søkte om erstatning for tap av sau til rovvilt i Skjevlfjell, var tapsprosenten på lam på 29% i 2002. 

I det aktuelle området har tapene av beitedyr, både rein og sau, til jerv vært spesielt høye over flere år. Fylkesmannen anser at det er fare for store framtidige tap.

Forebyggende tiltak

Rein

De berørte reindriftsutøverne har i lang tid vist vilje til å satse på forebyggende tiltak. I 2002 ble det bevilget midler til intensiv gjeting rundt kalving til driftsenhetene i Saltfjellet reinbeitedistrikt. Også for 2003 har Fylkesmannen i Nordland mottatt søknader om midler til forebyggende tiltak fra reindriftsutøverne i dette reinbeitedistriktet.  

Sau

Tapene oppsto seint i beitesesongen, og det ble derfor ikke iverksatt forebyggende tiltak i 2002. Men de mest berørte brukerne har tidligere vist vilje til å satse på forebyggende tiltak.      

Særskilt tiltaksområde

I forvaltningsplanen legger vi opp til at det skal arbeides spesielt intensivt med å få ned tapene av rein og sau i områder som har store gjentatte tap til rovvilt over flere år. Ved å velge ut noen slike særskilte tiltaksområder vil vi prøve å redusere tapene langsiktig i de mest tapsutsatte områdene. I disse områdene brukes det flere virkemidler; både forebyggende tiltak og tiltak rettet mot rovdyrbestandene. I samråd med Kontaktutvalget for rovviltskader i Nordland (KRN) har vi valgt ut Saltdal som et slikt tiltaksområde. I 2002 ble det bl.a. gitt tilsagn om midler til inngjerding av utmark og kjøp av vokterhund til en bruker i beiteområdet som grenser til Skjevlfjell. 

Konklusjon

På bakgrunn av en vurdering av jervbestanden, områdets betydning som beitemark, skadeomfanget, potensialet for fremtidige skader på rein og sau, historikken i området, samt den totale satsingen på flere tiltak for å få ned tapene i området, finner Fylkesmannen det riktig å gi fellingstillatelse på én jerv. 

Fellingstillatelsen gis på følgende vilkår:

1. Fellingstillatelsen gjelder fra og med 23. januar til og med 6. februar 2003.

2. Tillatt område for felling er avgrenset slik: I øst: E 6, i nord: linja Skippmannvik – Klettkovfjellet - Misvær, i vest: Riksvegen mellom Misver og Vesterli videre langs fylkesvegen til Storjord i Beiarn, i sør: Beiarelva – Tollådalen og rett østover til E 6 i Saltdal. Fellingsforsøket skal etter beste evne rettes mot dyr som har tilknytning til tapsområdet. Området kan bli fortløpende justert av Fylkesmannen dersom aktiviteten av jerv tilsier det.   

3. Ansvaret for gjennomføringen av fellingsforsøket gis til SNO, jf Miljøverndepartementets instruks for det statlige fellingslaget ved uttak av vilt. Det er ønskelig at lokale folk (et begrenset antall) involveres i fellingsforsøket for å bygge opp lokal kompetanse. 

4. Utført felling skal straks meldes til Fylkesmannen i Nordland. Hos Fylkesmannen kan det på dagtid gis beskjed på telefon 75 53 15 80 og etter arbeidstid på 
mobil 948 11 746. Fylkesmannen ønsker for øvrig å bli holdt løpende orientert om situasjonen underveis i fellingsforsøket.

5. Fylkesmannen stiller kr 10 000,- til rådighet for SNO for dekking av utgifter til evt personell uten ansettelsesforhold i SNO. Kortfattet rapport (fellingsinnsats, aktivitet av jerv og erfaringer med fellingsforsøket), samt krav om refusjon for annet personell sendes samlet fra SNO til Fylkesmannen i Nordland innen 1. mars 2003.

6. Fellingsforsøk stanses ved fellingstillatelsens utløp, eller hvis Fylkesmannen av andre årsaker finner å måtte stoppe fellingsforsøket.

7. Evt felt jerv vil belastes på lisensjaktkvoten for lisensområde N2. 

Saksopplysninger

Dette vedtaket blir ikke kunngjort utover utsendelse til adressatene på kopilista. 

Avgjørelsen kan påklages innen 3 uker etter mottatt brev. Klagen skal angi det vedtak som det klages over, og den eller de endringer som ønskes. Klagen skal sendes til Fylkesmannen i Nordland, Statens hus, 8002 Bodø. 

Med hilsen

Roar Høgsæt (e.f.)

Sau registrert tatt av jerv i Saltdal

2002: Blå sirkler

2001: Gule sirkler

2000: Grå firkanter

Rein registrert tatt av jerv i Saltdal

2001/2002: Røde trekanter

2000/2001: Grå trekanter

2002/2003: Fire dyr er dokumentert med jervskade i inneværende driftsår i Skjevlfjellområdet, men disse er ikke registrert i Rovbasen per dags dato.

Vedlegg











Vikfjell





Skjevlfjell





Store Gåsvatnet





Ramskjelvatnet








	Statens hus
	Miljøvernavdelingen
	Elektronisk postadresse

	Postadresse: 8002 Bodø
	Postadresse: som Statens hus
	postmottak@fm-no.stat.no

	Kontoradresse: Moloveien 10
	Kontoradresse: som Statens hus
	

	Telefon: 75 53 15 00
	Telefon: 
	Internett-adresse

	Telefaks: 75 52 09 77
	Telefaks: 75 53 16 80
	http://www.fylkesmannen.no/nordland



_978176713.doc
�



�
















